CELEX: 32014R0199
Language: et
Date: 2014-02-28 00:00:00
Title: Komisjoni rakendusmäärus (EL) nr 199/2014, 28. veebruar 2014 , teatavate kaupade klassifitseerimise kohta kombineeritud nomenklatuuris

4.3.2014   
            
            
               ET
            
            
               Euroopa Liidu Teataja
            
            
               L 62/6
            
         
      KOMISJONI RAKENDUSMÄÄRUS (EL) nr 199/2014,
   28. veebruar 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. veebruar 2014
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
         
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Stiliseeritud kaelkirjaku kujuline toode (kõrgus umbes 36 cm ja mass umbes 820 g) eri materjalidega täidetud pehmest tekstiilümbrisest. Peaosa on täidetud pehme tekstiilmaterjaliga, samas kui kere ja jäsemed sisaldavad lahtist hirssi ja lavendlit (mida ei saa välja võtta eraldi padjana kasutamiseks).
                  Toodet võib soojendada nii mikrolaineahjus kui ka tavalises ahjus ning jahutada külmkapis või sügavkülmikus, et kasutada seda soojendus- või jahutuspadjana.
                  
                      (1) Vt foto.
               
               
                  9503 00 41
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 9503 00 ja 9503 00 41 sõnastusega.
                  Arvestades toote kujundust ja esitusviisi, on see mõeldud põhiliselt laste ja täiskasvanute lõbustamiseks (vt ka HSi selgitavad märkused, grupp 95, üldine, ning rubriik 9503, punkt D). Mis tahes muid kasutusviise, mis põhinevad toote soojendus- või jahutusfunktsioonil, peetakse teisejärguliseks meelelahutuslikku väärtuse kõrval. Seepärast käsitatakse toodet rubriiki 9503 kuuluva mänguasjana. Seega ei või toodet klassifitseerida lähtuvalt selle koostismaterjalidest (näiteks hirsina rubriiki 1008 või muu tekstiilist valmistootena rubriiki 6307).
                  Seega tuleb toode klassifitseerida looma kujutava topitud mänguasjana CN-koodi 9503 00 41 alla.
               
            
         
      
         (1)  Foto on esitatud üksnes illustratsiooniks.